CELEX: 62008CN0336
Language: et
Date: 2008-07-18 00:00:00
Title: Kohtuasi C-336/08: Eelotsusetaotlus, mille esitas Landessozialgericht Berlin-Brandenburg (Saksamaa) 18. juulil 2008 — Christel Reinke versus AOK Berlin

11.10.2008   
            
            
               ET
            
            
               Euroopa Liidu Teataja
            
            
               C 260/7
            
         Eelotsusetaotlus, mille esitas Landessozialgericht Berlin-Brandenburg (Saksamaa) 18. juulil 2008 — Christel Reinke versus AOK Berlin
   (Kohtuasi C-336/08)
   (2008/C 260/10)
   Kohtumenetluse keel: saksa
   Eelotsusetaotluse esitanud kohus
   Landessozialgericht Berlin-Brandenburg
   Põhikohtuasja pooled
   
      Apellatsioonkaebuse esitaja: Christel Reinke
   
      Vastustaja: AOK Berlin
   Eelotsuse küsimused
   
               1.
            
            
               Kas õigus kulude hüvitamiseks määruse (EMÜ) nr 574/72 (1) artikli 34 lõigete 4 ja 5 järgi hõlmab ka kulusid, mis tekkisid määruse nr 1408/07 artikli 31 alusel raviteenuseid saama õigustatud pensionäril talle viibimisriigi erakliinikus osutatud erakorralise ravi tõttu, kui pädev haigla keeldus tema ravimisest raviteenusena ülekoormuse tõttu?
            
         
               2.
            
            
               Kas kulude hüvitamist saab piirata summadega määruse (EMÜ) nr 574/72 artikli 34 lõike 4 järgi, kui pädev asutus ei tasu haiglate raviteenuste eest abstraktselt-üldiselt määratud summade, vaid individuaalsete lepingute alusel ning siseriikliku õiguse alusel ei piirata raviteenust raviga konkreetsetes haiglates?
            
         
               3.
            
            
               Kas siseriiklik norm, mille kohaselt ei hüvitata Euroopa Liidu liikmesriigi erahaiglas osutatud ravi kulusid ka erakorralise ravi korral, on kooskõlas EÜ artiklitega 49, 50 ja 18?
            
         
      (1)  Nõukogu 21. märtsi 1972. aasta määrus (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (EÜT L 74, lk 1; ELT eriväljaanne 05/01, lk 83).